NORAKSTS

|  |  |
| --- | --- |
| 27.07.2023. | Nr.7/8 |

###### PAR INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS IESTĀDES “GAISMIŅA” KATLU MĀJAS PĀRBŪVE PAR SAIMNIECĪBAS ĒKU VAĻŅU IELĀ 5, JELGAVĀ” ĪSTENOŠANU UN AIZŅĒMUMA ŅEMŠANU

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 2** (G.Kurlovičs, A.Rublis),

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2023. gadam un budžeta ietvaru 2023., 2024., 2025.gadam” 36. panta pirmās daļas 4. punktu, Ministru kabineta 2023. gada 9. maija noteikumiem Nr. 241 “Kritēriji un kārtība, kādā izvērtē pašvaldību investīciju projektus jaunu pirmsskolas izglītības iestāžu būvniecībai, esošo pirmsskolas izglītības iestāžu paplašināšanai vai pirmsskolas izglītības iestāžu infrastruktūras attīstībai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas pilsētas attīstības programmas 2014.-2020.gadam Investīciju plānā 1. rīcībpolitikas “Izglītība mūža garumā un konkurētspēja darba tirgū” 1.1. sadaļā “Jelgavas pilsētas pašvaldības pirmsskolas izglītības iestāžu (PII) pārbūve, energoefektivitātes paaugstināšana un infrastruktūras attīstība” iekļauto projekta ideju Nr. 1.1.5. “Pārējo PII infrastruktūras attīstība, pārbūve un energoefektivitātes paaugstināšana, funkcionalitātes un drošības uzlabošana”, un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Līdz 2023. gada 1. augustam iesniegt Vides aizsardzības un reģionālās attīstības ministrijā investīciju projektu “Jelgavas valstspilsētas pašvaldības pirmsskolas izglītības iestādes “Gaismiņa” katlu mājas pārbūve par saimniecības ēku Vaļņu ielā 5, Jelgavā” (turpmāk – projekts), kura kopējās izmaksas ir 412 867,03 *euro* (četri simti divpadsmit tūkstoši astoņi simti sešdesmit septiņi *euro* un 03 *centi),* tai skaitā 371 580,33 *euro* (trīs simti septiņdesmit viens tūkstotis pieci simti astoņdesmit *euro* un 33 *centi*) ir aizņēmuma līdzekļi un 41 286,70 euro (četrdesmit viens tūkstotis divi simti astoņdesmit seši *euro* un 70 *centi*) ir pašvaldības budžeta līdzekļi.
2. Projekta apstiprināšanas gadījumā projekta īstenošanai:
   1. ņemt ilgtermiņa aizņēmumu 371 580,33 *euro* (trīs simti septiņdesmit viens tūkstotis pieci simti astoņdesmit *euro* un 33 *centi*)apmērā no Valsts kases ar tās noteikto procentu likmi līdz 20 gadiem ar atlikto pamatsummas maksājumu līdz 3 gadiem no līguma noslēgšanas dienas, sadalot pa gadiem:
      1. 2023. gadā 334 422,30 *euro* (trīs simti trīsdesmit četri tūkstoši četri simti divdesmit divi *euro* un 30 *centi*);
      2. 2024.gadā 37 158,03 *euro* (trīsdesmit septiņi tūkstoši viens simts piecdesmit astoņi *euro* un 03 *centi*).
   2. paredzēt līdzfinansējumu:
      1. pašvaldības 2023. gada budžetā veicot attiecīgus grozījumus 2023.gada pašvaldības budžetā 37 158,03 *euro* (trīsdesmit septiņi tūkstoši viens simts piecdesmit astoņi *euro* 03 *centi*);
      2. pašvaldības 2024. gada budžetā 4 128,67 *euro* (četri tūkstoši viens simts divdesmit astoņi *euro* un 67 *centi*).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā